“ทรูวิชั่นส์” คว้าลิขสิทธิ์ถ่ายทอดสด “พรีเมียร์ลีกอังกฤษ” ต่อ 3 ฤดูกาล ประเดิม 6 ส.ค.นี้
“ทรูวิชั่นส์” คว้าลิขสิทธิ์ถ่ายทอดสด “พรีเมียร์ลีกอังกฤษ” ต่อ 3 ฤดูกาล ครบทั้ง 380 แมตช์ตต่อฤดูกาล รวม 1,140 แมทช์ผ่านทุกแพลตฟอร์มให้สมาชิกทรูวิชั่นส์ ประเดิมนัดเปิดสนาม 6 ส.ค.นี้
“ทรูวิชั่นส์” คว้าลิขสิทธิ์ถ่ายทอดสด “พรีเมียร์ลีกอังกฤษ” ต่อ 3 ฤดูกาล ครบทั้ง 380 แมตช์ตต่อฤดูกาล รวม 1,140 แมทช์ประเดิมเปิดสนาม 6 ส.ค.65
28 มี.ค. 2565

นายองอาจ ประภากมล หัวหน้าคณะผู้บริหารด้านมีเดีย บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า ทรูวิชั่นส์ คว้าลิขสิทธิ์พรีเมียร์ลีก ฤดูกาลใหม่ ถ่ายทอดต่ออีก 3 ฤดูกาลตั้งแต่ 2022/23-2024/25  โดยจัดเต็มถ่ายทอดสดครบทั้ง 380 แมตช์ตต่อฤดูกาล รวม 1,140 แมทช์ผ่านทุกแพลตฟอร์มให้สมาชิกทรูวิชั่นส์ได้เชียร์แบบเกาะติดขอบสนามไม่พลาดแม้แต่แมตช์เดียว คมชัดแบบเอชดีทุกจอ ทั้งบนจอโทรทัศน์ ทางสมาร์ทโฟน และออนไลน์ ประเดิมนัดเปิดสนามวันที่ 6 ส.ค.2565
โดยทรูวิชั่นส์ เป็นเพียงรายเดียวของไทยที่ได้รับลิขสิทธิ์ฟุตบอลพรีเมียร์ลีกแบบเต็มรูปแบบ ทั้งการถ่ายทอดสด รีรัน และไฮไลท์ สำหรับ “พรีเมียร์ลีก อังกฤษ” ฤดูกาลใหม่นี้ โดยได้เตรียมความพิเศษมากมายเพื่อเพิ่มอรรถรสให้แฟนบอลได้เชียร์สะใจยิ่งขึ้น ไม่ว่าจะเป็นทีมงานนักพากย์มืออาชีพชั้นแนวหน้าของไทย หรือจะเลือกฟังเสียงบรรยายจากพรีเมียร์ลีกก็ได้ พร้อมรับชมรายการพิเศษจากเหล่ากูรูลูกหนังที่จะมาร่วมวิเคราะห์ วิจารณ์ เจาะลึกการแข่งขัน ทั้งผลิตตรงจากพรีเมียร์ลีก และผลิตจากทีมผู้เชี่ยวชาญระดับบชั้นนำของเมืองไทย ร่วมด้วยรายการแมกกาซีนจากต่างประเทศ คอบอลต้องไม่พลาด สำหรับสมาชิกที่ใช้บริการทรู เช่น ทรูวิชั่นส์ ทรูมูฟเอช ทรูออนไลน์ และทรูไอดี เตรียมพบกับความสนุก สด มัน กับสุดยอดแห่งลีกฟุตบอลอันดับหนึ่งของโลกฤดูกาลใหม่แบบเอ็กซ์คลูซีฟได้
“ทรูวิชั่นส์ ตอกย้ำความเป็น คิง ออฟ สปอร์ต ผู้นำคอนเท้นต์กีฬาระดับโลก ยืนยันการถือครองลิขสิทธิ์พรีเมียร์ลีก ลีกฟุตบอลอันดับ 1 ของโลก ต่อเนื่องอีก 3 ฤดูกาล เริ่มตั้งแต่ฤดูกาล 2022/23-2024/25 ลิขสิทธิ์ครบถ้วนแบบเบ็ดเสร็จเต็มรูปแบบ เชียร์สะใจผ่านทุกแพลตฟอร์มของกลุ่มทรู ทั้งบนทีวี สมาร์ทโฟน และออนไลน์ แบบสุดเอ็กซ์คลูซีฟ 380 แมทช์ต่อฤดูกาล รวม 1,140 แมทช์ ประเดิมเปิดสนาม 6 สิงหาคมนี้” นายองอาจ กล่าว 
ด้านนายพอล โมนาร์ ประธานเจ้าหน้าที่ด้านมีเดีย พรีเมียร์ลีก กล่าวว่า เรามั่นใจในศักยภาพและความพร้อมของทรูวิชั่นส์ที่จะเต็มที่กับการถ่ายทอดสดฟุตบอลพรีเมียร์ลีกอังกฤษใน 3 ฤดูกาลข้างหน้านี้ เช่นทุกฤดูกาลที่ผ่านมา เพื่อให้แฟนบอลชาวไทยได้สนุกเต็มอิ่มไปกับพรีเมียร์ลีก ลีกฟุตบอลที่ดีที่สุดอย่างแน่นอน